กลุ่มปิโตรฯหนุน SET บ่ายพุ่ง 15 จุด ลุ้น OPEC+ ขยายเวลาหั่นกำลังผลิต
กลุ่มปิโตรฯหนุน SET บ่ายพุ่ง 15 จุด ลุ้น OPEC+ ขยายเวลาหั่นกำลังผลิต โดย ณ เวลา 14.46 น. อยู่ที่ 1,432.54 จุด เพิ่มขึ้น 14.59 จุด หรือ 1.03% สูงสุดที่ 1,433.70 จุด ต่ำสุดที่ 1,420.69 จุด มูลค่าการซื้อขาย 4.77 หมื่นล้านบาท 
3 ธ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 14.46 น. อยู่ที่ 1,432.54 จุด เพิ่มขึ้น 14.59 จุด หรือ 1.03% สูงสุดที่ 1,433.70 จุด ต่ำสุดที่ 1,420.69 จุด มูลค่าการซื้อขาย 4.77 หมื่นล้านบาท 

ด้าน บล.ฟิลลิป ระบุในบทวิเคราะห คาดตลาดหุ้นไทยบ่ายนี้มีแนวโน้มแกว่งตัวออกข้างในแดนบวก ระหว่าง 1415 – 1435 จุด หลักๆนักลงทุนในตลาดยังคงรอดูพัฒนาการของปัจจัยทั้งทางบวกและลบ ได ้แก่
1) ความกังวลผู้ติดเชื้อ COVID-19 รายใหม่ในประเทศ ซึ่งอาจนําไปสู่การแพร่ระบาดเป็นวงกว้าง หากไม่สามารถควบคุมสถานการณ์ได้ดี
2) มาตรการกระตุ้นเศรษฐฏิจชุดใหม่จากสหรัฐฯ ซึ่งทางพรรค Democrat ได้นําเสนอวงเงินจํานวน 9 แสนล้านดอลลาร์สรอ. แต่ในเบื้องต้นพบว่าประธาน ส.ว. กลับปฏิเสธและมองว่าวงเงินเพียง 5 แสนล้านก็เพียงพอแล้ว
3) ความคาดหวังการอนุมัติวัคซีนฉุกเฉินจาก FDA ของ US ที่น่าจะต้องอนุมัติตาม FDA ของ UK ในเร็ววันนี้
4) ผลการประชุม OPEC+ บนข้อตกลงกําลังการผลิตนํ้ามันของสมาชิกในกลุ่มว่าจะคงอัตราเดิมไปอีก 3 เดือนหรือไม่
พร้อมแนะนำกลยุทธ์ปรับพอร์ตระยะสั้น : ถือ SCC ได้ที่ 374 บ. (เป้ากําไรระยะสั้น 400 บ. Cut Loss 365 บ.) และ CBG (เป้ากําไรระยะสั้น 126.75 บ. Cut Loss 115.75 บ.)
ขณะที่ บล.กรุงศรี ระบุในบทวิเคราะห์ SET ปิดบวก 7 จุด จากแรงซื้อเก็งกำไรในหุ้นปิโตรฯ และกลุ่มโรงกลั่น คาดหวัง OPEC+ Meeting จะขยายเวลาลดกำลังการผลิต 7.7 ล้านบาร์เรลต่อวันออกไปอีก 3-6 เดือนช่วยหนุนราคาน้ำมันดิบในระยะกลางถึงยาว